नारायणगढबाट मुग्लिनतर्फ १७ किलोमिटरमा पर्ने ठाउँमा २० मिटर जति सडक भासिएको नारायणगढ–मुग्लिन सडक आयोजनाले जनाएको छ ।
आयोजनाका इञ्जिनियर शिव खनालका अनुसार सडक भासिएपछि अहिले भासिएको ठाउँमा आलोपालो गरी एकतर्फी गाडी चलाइएको छ । सडक के कारणले भासियो भन्ने बारेमा अध्ययन गर्न विज्ञ टोली आजै १७ किलोमा पुग्ने पनि उहाँले जानकारी दिनुभयो ।
यस्तै सिन्धुपाल्चोकको भोटेकोशी गाउँपालिका –४, डाक्लाङमा पहिरो खस्दा अरनिको राजमार्ग अवरुद्ध भएको छ । यसैगरी म्याग्दीको अन्नपूर्ण गाँउपालिका –३, दाना तितरमा पहिरो झर्दा बेनी–जोमसोम सडकखण्ड अवरुद्ध भएको छ । ढुंङ्गा माटोसहित बिहान झरेको पहिरो हटाउने प्रयास भैरहेको इलाका प्रहरी कार्यालय दानाले जनाएको छ ।